কনকাকাফ
উত্তর, মধ্য আমেরিকা ও ক্যারিবিয় ফুটবল সংস্থা বা কনকাকাফ (ইংরেজি: CONCACAF; স্পেনীয়: Confederación de Fútbol de Norte, Centroamérica y el Caribe; ফরাসি: Confédération de football d'Amérique du Nord, d'Amérique centrale et des Caraïbes; স্থানীয়ভাবে: [komfeðeɾaˈsjon de ˈfutβol de ˈnorte ˈsentɾoaˈmeɾika j el kaˈɾiβe]) মহাদেশীয় ক্রীড়া পরিচালনা পরিষদরূপে উত্তর, মধ্য আমেরিকা ও ক্যারিবীয় অঞ্চলের ফুটবল সংস্থাগুলোকে নিয়ন্ত্রিত করে। এছাড়াও, দক্ষিণ আমেরিকার তিনটি দেশসহ গায়ানা, সুরিনাম, ফরাসি গিনিও কনকাকাফের সদস্যভূক্ত দেশ। পুরুষদের ফুটবলে এ অঞ্চল থেকে মেক্সিকো আধিপত্য বিস্তার করে আছে। সাম্প্রতিক বছরগুলোতে মার্কিন যুক্তরাষ্ট্রও প্রভূত উন্নয়ন করেছে। উভয় দলই সকল ধরনের প্রতিযোগিতায় জয়লাভ করলেও কনকাকাফ গোল্ড কাপ জয় থেকে দূরে রয়েছে। মার্কিন যুক্তরাষ্ট্রের মহিলাদের প্রতিযোগিতায় ব্যাপক সাফল্য দেখিয়েছে। একমাত্র সদস্য হিসেবে তারা দুইবার বিশ্বকাপ ফুটবল, চারবার অলিম্পিক ও আটবার আলগার্ভ কাপ জয়লাভ করেছে।